SPRÁVA ZO ZAHRANIČNEJ PRACOVNEJ CESTY
195/2018
1.  Účastník ZPC:
Katarína Košťálová, národná delegátka pre programový smer „Opatrenia v rámci Marie Skłodowska-Curie“ v Rámcovom programe EÚ pre výskum a inovácie Horizont 2020 
(zamestnaná v SAIA, n. o., Sasinkova 10, 812 20 Bratislava 1, ako výkonná riaditeľka)
2.  Zahraničná pracovná cesta:
Miesto: Brusel, Belgicko
Dátum cesty: 12. – 13. 9. 2018
Prijímajúca organizácia: GR pre výskum a inovácie Európskej Komisie
Účel cesty: Účasť na 19. zasadnutí Programového výboru Horizont 2020 v konfigurácii ERC-FET-MSCA, účasť na časti  – MSCA.
Spôsob financovania: cestovné – refunduje EK na účet CVTI, pobytové náklady a iné výdavky – hradí CVTI (letenka a poistenie zabezpečené CVTI)
3.  Rámcový program pobytu:
Účasť na 19. zasadnutí Programového výboru Horizont 2020 v konfigurácii ERC-FET-MSCA (účasť na časti MSCA dňa 13. 9. 2018). 
4.  Stručný priebeh rokovaní, resp. študijného pobytu:
19. zasadnutie Programového výboru Horizont 2020 v konfigurácii ERC-FET-MSCA (účasť na časti MSCA)
Program zasadnutia pozostával z nasledujúcich bodov:
1.	Schválenie programu zasadnutia
komentár k priebehu: program bol schválený v navrhnutom znení (program zasadnutia – príloha č. 1 tejto správy)
2.	Schválenie zápisnice z predchádzajúceho zasadnutia
komentár k priebehu: zápisnica bola schválená (zápisnica v prílohe č. 2 tejto správy) 
3.	Prehľad písomných stanovísk od ostatného zasadnutia
komentár k priebehu: Pracovníci EK informovali o žiadostiach o písomné stanoviská k schvaľovaným dokumentom MSCA a projektom v rámci jednotlivých opatrení, ktoré boli členom výboru zaslané od ostatného zasadnutia. Išlo celkom o 9 skupín projektov v rámci postupu preskúmania, 4 projekty v rámci etického preskúmania (celkom 125 projektov) a 1. aktualizáciu pracovného programu MSCA na roky 2018 – 2020. Všetky žiadosti boli schválené (prehľad písomných stanovísk v prílohe č. 3 tejto správy).
4.	Informácie REA o hodnotení nedávno uzavretých výziev MSCA
komentár k priebehu: Pracovníci REA prezentovali aj na základe žiadosti delegátov z posledného zasadnutia programového výboru podrobný prehľad o nedávno uzavretých výzvach v rámci Horizontu 2020/MSCA a stave ich hodnotenia, ako aj informácie o aktuálne prebiehajúcich výzvach, a to v schémach ITN, IF, RISE, COFUND a NIGHT. Uvádzam len niekoľko vybraných faktov a informácií k jednotlivým výzvam (celá prezentácia v prílohe č. 4 tejto správy):
- ITN 2017 – momentálne sa rieši rezervný zoznam – otvorené negociácie s 22 projektami, na zozname A a na rezervnom zozname ostalo celkom 149 projektov, úspešnosť v tejto výzve bola 8,7 %.
- ITN 2018 – v termíne uzávierky (17. 1. 2018) bolo predložených 1 658 projektov (3,5 % pokles v porovnaní s ITN 2017), rozpočet na výzvu je 442 mil. €, počíta sa s tým, že bude podporených cca 149 projektov s viac ako 1 850 mladými výskumníkmi, očakávaná úspešnosť je okolo 9 %. Veľká pozornosť sa venuje hodnoteniu, využívajú sa nové postupy, ktoré majú hodnotenie urýchliť a zároveň zvýšiť jeho kvalitu. Do projektov, ktoré skončili v hlavnom zozname hodnotených projektov (123), sú zapojené 3 slovenské inštitúcie ako príjemcovia (beneficiary), medzi predpokladanými podporenými projektami nie je ani jedna organizácia zo Slovenska v kategórii „partnerská organizácia“ alebo „koordinátor“. Najviac predpokladaných zapojení vo všetkých troch kategóriách je z Nemecka (242), Veľkej Británie (212), Holandska (153) a Francúzska (150). Zo susedných krajín je to – Rakúsko 52, Poľsko 32, Česko 11.
- ITN 2019 – výzva bola otvorená 13. 9. 2018, uzávierka je 15. 1. 2019, rozpočet na všetky 3 typy ITN (ETN, EID, EJD) je 470 mil. €.
- IF 2017 – uzávierka 14. 9. 2017, celkom predložených 9 089 projektov, na hlavnom zozname hodnotených 1 348 projektov, na rezervnom zozname 273 projektov, očakávaná úspešnosť 15 %. Zo Slovenska podporené 2 projekty IF-EF.
- IF 2018 - uzávierka 12. 9. 2018, očakáva sa, že podporené projekty budú môcť začať s realizáciou od 1. marca 2019.
- RISE 2018 - uzávierka 21. 3. 2018, rozpočet 80 mil. €, predložených 275 projektov, o 15 % menej ako v roku 2017, 73 projektov hodnotených na hlavnom zozname, úspešnosť 26,8 %.
- COFUND 2017 - uzávierka 28. 9. 2017, rozpočet 80 mil. € (50 mil. € Fellowship Programme, 30 mil. € Doctoral Programme), hodnotených 124 projektov, úspešnosť v Doctoral Programme (vrátane rezervného zoznamu) 18,8 % (9 projektov), úspešnosť v Fellowship Programme (vrátane rezervného zoznamu) 18,4 % (14 projektov), 
- COFUND 2018 - uzávierka 27. 8. 2018, rozpočet 80 mil. € (50 mil. € Fellowship Programme, 30 mil. € Doctoral Programme).
- NIGHT 2018 - 2019, uzávierka 14. 2. 2018, rozpočet 12 mil. €, podporených 55 projektov – Slovensko 1 projekt.
5.	 Príprava pracovného programu MSCA na rok 2020
komentár k priebehu: Predstavitelia EK informovali o príprave pracovného programu MSCA na rok 2020. Formálne konzultácie s programovým výborom sa plánujú na máj 2019, pracovný program MSCA na rok 2020 by mal byť prijatý v júni 2019 (prezentácia v prílohe č. 5 tejto správy). Predpokladaný harmonogram výziev pracovného programu 2020 v rámci všetkých opatrení je nasledovný:
výzva	otvorenie	uzávierka	rozpočet (M€)	
ITN	12/10/2019	09/01/2020	525	
IF	08/04/2020	09/09/2020	324	
RISE	05/12/2019	07/04/2020	  80	
COFUND	O8/04/2020	29/09/2020	100	
NIGHT	08/10/2019	08/01/2020	   8	

6.	Informácie o konferencii MSCA v rámci rakúskeho predsedníctva
komentár k priebehu: Pracovníci EK informovali o pripravovanej konferencii MSCA v rámci rakúskeho predsedníctva v Rade EÚ (prezentácia v prílohe č. 6 tejto správy). Konferencia s názvom „MSCA beyond 2020“ sa uskutoční vo Viedni v dňoch 1. – 2. októbra 2018. Očakáva sa účasť aj členov programového výboru s tým, že sa má naštartovať dialóg o MSCA v ďalšom rámcovom programe Horizont Európa. Ďalšie informácie o konferencii sú na stránke https://www.msca2018.eu/.
7.	Rôzne
a.	Úvodné aktivity k Noci výskumníkov 2018 v Bruseli
komentár k priebehu: EK informovala o aktivitách, ktoré sa uskutočnia v dňoch 25. – 26. 9. 2018 v predvečer Noci výskumníkov 2018 v Bruseli v Európskom parlamente po názvom „Science is Wonder-ful!“ (informácia v prílohe č. 7 tejto správy).
b.	Ďalšie zasadnutia programového výboru 
komentár k priebehu: ďalšie zasadnutie programového výboru sa plánuje na začiatok roka 2019, delegáti budú o presnom termíne včas informovaní.
5.  Odporúčané závery:
Sledovať rokovania výboru a zapájať sa do diskusie o jednotlivých opatreniach MSCA ako aj pracovnom programe na rok 2020 v súlade so záujmami SR. Šíriť informácie o programe MSCA a aktuálnych výzvach MSCA prostredníctvom seminárov, individuálnych stretnutí, webových stránok s cieľom zvýšiť zapojenie slovenských organizácií a odborníkov do projektov. Hľadať možnosti ako čím skôr podporiť slovenské projekty vysoko hodnotené v rámci IF (Individual Fellowhips) so značkou kvality Seal of Excellence udelenou EK z národných zdrojov, tak ako sa to už deje napr. v Čechách alebo Litve.
6.  Prehľad prinesenej dokumentácie a miesto jej uloženia
Dokumentácia v elektronickej forme zverejnená EK na špeciálnom portáli EK CIRCABC sprístupnenom delegátom, po stretnutí je k dispozícii v SAIA, n. o. Takto zverejnené dokumenty sú prílohou tejto správy.
7.  Osobitne vyhodnotený očakávaný prínos ZPC
Získanie aktuálnych informácií o implementácii posledných výziev a schvaľovaní projektov Programu MSCA v H2020 a zapojení a prípadnej úspešnosti projektov so slovenskou účasťou. 
8.  Spôsob zverejnenia výsledkov ZPC, prenos získaných informácií
Výsledky cesty poskytnuté CVTI.

Správu vypracovala: Katarína Košťálová			                  ......................................
Dátum:  21. 9. 2018